Foto: NASA NASA koinot agentligi Yerning Oy sirtidan olingan birinchi suratini namoyish qildi. Ushbu noyob surat 51 yil avval olingan bo‘lsa-da, biroq agentlik uni butun dunyoga endi ko‘rsatishga qaror qildi. Surat agentlikning ijtimoiy tarmoqlardagi rasmiy sahifasida joylashtirildi. Ma’lum qilinishicha, surat 1966 yil 10 avgustda o‘sha paytda eng mukammal sanalgan Lunar Orbiter lunoxodi yordamida olingan. Shu kuni qurilma Oy sirtidan hammasi bo‘lib 3 mingdan ko‘proq surat olgan. Biroq aytish joizki, suratlarning aksariyat qismida bevosita Oy sirti aks etgan. O‘sha vaqtda Oyga uning sirtini o‘rganish uchun 5 ta Lunar Orbiter qurilmasi jo‘natilgan. Lunoxodlar Oyning sirti bo‘ylab sekin-asta harakatlanib, har bir nuqtada bir nechtadan surat olganlar.